मल्लकालमा नेवारी भाषालाई नेपाल भाषा भनिन्थ्यो। त्यसले सरकारी मान्यता पाएको थियो। यसलाई देश भाषा वा राष्ट्रभाषा पनि भनिन्थ्यो। चौधौं शताब्दीका राजा जयस्थिति मल्लले पेसाका आधारमा नेवार समुदायको वर्गीकरण गरे। त्यो बेलाको नेपालमण्डलमा अहिलेका १२ जिल्लाका भूभाग पर्छन्- काठमाडौं, भक्तपुर, ललितपुर, नुवाकोट, धादिङ, रसुवा, काभ्रे, सिन्धुपाल्चोक, मकवानपुर, दोलखा, सिन्धुली र रामेछाप।
